b'\n_START_ARTICLE_\nPardosa amentata\n_START_SECTION_\nUtbredelse\n_START_PARAGRAPH_\nPardosa amentata er utbredt i Europa. Den er en av de vanligste ulveedderkoppene og finnes i hele Norge.\n_START_SECTION_\nUtseende\n_START_PARAGRAPH_\nPardosa amentata er brun eller brunsvart, med litt svake lysere eller m\xc3\xb8rkere flekker. P\xc3\xa5 forkroppen har den en lysere midtlinje, denne er bredest like bak \xc3\xb8ynene, den smalner b\xc3\xa5de framover og bakover. Hannen er b\xc3\xa5de mindre og mer kontrastrikt farget enn hunnen. Som voksne (imago) er hunnen opptil 8 mm, mens hannen er opptil 6,5 mm lang (kroppens lengde)._NEWLINE_Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (m\xc3\xb8nster). For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp (abdomen) og et hode-bryst parti (prosoma eller cephalothorax). Foran p\xc3\xa5 hodet er det \xc3\xa5tte \xc3\xb8yne, hvorav de to midterste er langt st\xc3\xb8rre enn de andre.\n_START_SECTION_\nLevevis\n_START_PARAGRAPH_\nPardosa amentata finnes b\xc3\xa5de p\xc3\xa5 t\xc3\xb8rr skogbunn og p\xc3\xa5 fuktige steder, som myromr\xc3\xa5der. Den kan ogs\xc3\xa5 observeres l\xc3\xb8pende p\xc3\xa5 vannoverflaten i mindre dammer. Den kan enkelte ganger opptre i ganske store mengder. Voksne (imago) kj\xc3\xb8nnsmodne hanner og hunner finnes fra tidlig p\xc3\xa5 v\xc3\xa5ren. Hannene d\xc3\xb8r innen midtsommer, mens hunnene lever lengre, helt til tidlig p\xc3\xa5 h\xc3\xb8sten.'